**Referat frå møte i samarbeidsutvalet ved Myklebust barne- og ungdomskule, 20.01.2021.**

Desse møtte: Magdalena Chrobok, Anita Nordang, Hilde Solibakke, Bjørnar Berge, Guri Dragseth Brekke, Janne Kristin Torvanger, Wenche Irén Rusten.

1. **Konstituering.** Val av leiar og skrivar

Desse vart valde:

Leiar: Janne Kristin Torvanger Skrivar: Wenche Irén Rusten.

1. **Saker frå FAU**

Det har ikkje vore noko særleg aktivitet i FAU dette skuleåret. Hadde eitt møte hausten 2020. Det kom opp eit spørsmål om det var lov for elevane å gå på do i friminutta. Regelen no er at alle elevane skal vere ute i friminutta, men det er lov å gå inn på do ved behov. Dette kan ein ta opp i klassene, slik at alle er klar over kva reglar som gjeld. Elles er ingen saker meldt inn til FAU.

1. **Saker frå Elevrådet.**

Elevane ynskjer seg fleire fastmonterte benkar ute. Rektor foreslo at ein kanskje kunne sette arbeidslivsfag på saken. Ein snakka også litt om pandemien. Ikkje alle elevar likte å ha heimeskule. Nokre følte dei ikkje fekk nok hjelp, og dei opplevde det som trasig å ikkje få møte vennane sine. Elles litt travelt med all vasking og spriting, og det er vanskeleg å halde avstand.

1. **Saker frå politisk hald**

Bjørnar Berge tok opp saka om trafikktryggingsplanen for området rundt Myklebust skule. Saka vart godkjent i kommunestyret 03.09.2019. Det skulle vere oppstart i 2019 og arbeidet skulle etter planen ferdigstillast i 2020. Vi må presse på administrasjonen og høyre om det skjer noko snart. Ein vil ta kontakt med kommunalsjef Helge Kleppe, og prøve å få fortgang i saka. SU tenkjer at det kan vere lurt å lage ei sak på det, få med elevrådet og kontakte Synste Møre. Vi ser ofte farlege situasjonar i skulebakken, så her er det viktig at det skjer noko raskt.

1. **Saker frå personalet**

Det har vore eit spesielt år, og det har ikkje vore så mange arenaer for samarbeid som i eit vanleg skuleår. Personalet melder om at det var utfordrande med heimeskule, og at det til tider har vore slitsamt med alle restriksjonar og reglar. Likevel så kjenner mange lærarar på at det vart litt rolegare dagar då vi gjekk over til lengre økter inne og lengre friminutt. Dette gjeld kanskje spesielt dei som jobbar med dei yngste elevane. Og trass i korona, så føler personalet at dei har fått til mykje kjekt for elevane i denne perioden.

Ein kjenner elles på at ein ikkje har fått nok tid til å drive utviklingsarbeid, og at mykje av tida har gått med til å drive smittevern.

1. **Eventuelt**

Foreldra tok opp at dei var fornøgde med informasjonsflyten ved skulen. At ein vart raskt og godt informerte både om koronarelaterte ting og andre saker. Det vart også trekt fram at vi hadde fått til mykje kjekt for elevane i førjulstida. Juleverkstad, julebord, nissefest, luciatog osv. Alle var samde om at det har vore krevjande under pandemien. Både føresette, elevar og lærarar opplevde nedstenginga som utfordrande. Det verste var tapet av det sosiale.

Det vart til slutt snakka litt om satsingar som skulen er med på. Det har dessverre vore lite tid til å drive slikt arbeid no og det har vore utfordrande å ikkje kunne ha møte med heile personalet samla. Vi er også i gong med fagfornyinga og 1.-9 trinn jobbar etter ny læreplan. Personalet jobba seg igjennom mange modular i fjor, men no har det blitt jobba mykje med smittevern i staden, og fokuset har vore på å sørgje for at både born og vaksne skal ha ein trygg skulekvardag. Vi satsar på at kvardagen snart vert meir normal for alle.

Ref. Wenche Irén Rusten